Okresná prokuratúra Partizánske 
Februárová 157, 958 01 Partizánske 	

Sp. zn. : Pv 90/13/3305	Partizánske, 15.10.2014
EEČ : 2-25-34-2014

U Z N E S E N I E

Trestná vec:	obvinená XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Partizánske
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.6.2013, spisová značka Pv 90/13/3305, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin zatajenia veci podľa § 236 ods. 1 Tr. zákona, ktorého sa dopustila tak, že dňa 9.11.2012 v čase o 8.46 hod. v Partizánskom, na ulici Nádražnej č. XXXXX prišla k bankomatu XXXXX XXXXX a.s. číslo 1903, nachádzajúcemu sa priamo pred pobočkou XXXXX XXXXX a.s., kde v bankomate našla finančnú hotovosť v sume 450 € v bankovkách nominálnych hodnôt 50 €, 20 € a 10 €, o ktorej vedela, že jej nepatrí, tieto finančné prostriedky si následne prisvojila, odišla s nimi preč a ponechala si ich vo svojej dispozícii, čím spôsobila poškodenému XXXXX škodu vo výške 450 €. 

Uznesením prokurátora Okresnej prokuratúry XXXXX zo dňa 5.6.2013, spisová značka Pv 90/13/3305, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry v Partizánskom uznesením sp. zn. Pv 90/13/3305 zo dňa 5.6.2013, ktoré nadobudlo právoplatnosť dňa 14.6.2013 podľa       § 216 ods. 1 Tr. poriadku  podmienečne zastavil  trestné stíhanie proti obvinenej XXXXX, rodenej XXXXX narodenej XXXXX v Hriňovej, trvale bytom XXXXX, XXXXX XXXXX, pre prečin zatajenia veci podľa § 236 ods. 1 Tr. zákona, ktorého sa dopustila tak, že dňa 9.11.2012 v čase o 8.46 hod. v Partizánskom, na ulici Nádražnej č. 1472/2A prišla k bankomatu XXXXX XXXXX a.s. číslo 1903, nachádzajúcemu sa priamo pred pobočkou XXXXX XXXXX a.s., kde v bankomate našla finančnú hotovosť v sume 450 € v bankovkách nominálnych hodnôt 50 €, 20 € a 10 €, o ktorej vedela, že jej nepatrí, tieto finančné prostriedky si následne prisvojila, odišla s nimi preč a ponechala si ich vo svojej dispozícii, čím spôsobila poškodenému XXXXX škodu vo výške 450 €.

	Podľa § 216 ods. 2 Tr. poriadku prokurátor v uznesení o podmienečnom zastavení trestného stíhania určil obvinenej skúšobnú dobu v trvaní 12 mesiacov. 

	Dňa 14.6.2014 obvinenej XXXXX uplynula skúšobná doba podmienečného zastavenia trestného stíhania. 

	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	 Po uplynutí skúšobnej doby som z vyžiadaných správ probačného a mediačného úradníka Okresného súdu XXXXX zo dňa 27.8.2014, Okresného úradu Prievidza, odboru všeobecnej vnútornej správy pracovisko XXXXX zo dňa 13.8.2014, Mesta XXXXX zo dňa 20.8.2014, Obvodného oddelenia PZ XXXXX zo dňa 16.8.2014, zabezpečenej lustrácie v systéme AVÍZO zo dňa 16.8.2014, lustrácie v evidenciách Ministerstva spravodlivosti SR zo dňa 26.8.2014, lustrácie v evidenciách Generálnej prokuratúry SR zo dňa 26.8.2014,  odpisu registra trestov obvinenej zo dňa 14.10.2014, zistil, že obvinená XXXXX v dobe od 14.6.2013 do 14.6.2014 nebola súdne trestaná, trestne stíhaná a ani nebola  postihnutá za  priestupok. 

	Z uvedených správ tiež vyplýva, že obvinená XXXXX je tichej bezkonfliktnej povahy a jej vystupovanie na verejnosti, ako i počas probačných konaní bolo príkladné. Obvinená je starobná dôchodkyňa, chodí však pracovať do Rakúska, kde vykonáva opatrovateľskú službu.  

	Po zhodnotení všetkých okolností s prihliadnutím na podmienky uvedené v            § 217 ods. 1 Tr. poriadku som dospel k záveru, že obvinená XXXXX viedla v priebehu skúšobnej doby riadny život a preto je potrebné rozhodnúť, že sa v skúšobnej dobe osvedčila. 

	Z týchto dôvodov som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Dobrík
prokurátor